PTT-GPSC ตั้ง “โกลบอลรีนิวเอเบิลฯ” ลุยพลังงานหมุนเวียนจีน ดันกำลังผลิตปี 73 แตะ 12,000 MW
PTT-GPSC ตั้งบริษัทย่อย “โกลบอลรีนิวเอเบิล เพาเวอร์ จีน เซี่ยงไฮ้” รุกลงทุนและพัฒนาโครงการพลังงานหมุนเวียน สอดคล้องธุรกิจพลังงานแห่งอนาคต หวังดันกำลังผลิตไฟฟ้าแตะ 1.2 หมื่นเมกะวัตต์ภายในปี 73
PTT-GPSC ตั้งบริษัทย่อย “โกลบอลรีนิวเอเบิล เพาเวอร์ จีน เซี่ยงไฮ้” รุกลงทุนและพัฒนาโครงการพลังงานหมุนเวียน สอดคล้องธุรกิจพลังงานแห่งอนาคต หวังดันกำลังผลิตไฟฟ้าแตะ 1.2 หมื่นเมกะวัตต์ภายในปี 73
10 มี.ค. 2566

บริษัท ปตท. จำกัด (มหาชน) หรือ PTT และ บริษัท โกลบอล เพาเวอร์ ซินเนอร์ ยี่ จำกัด (มหาชน) หรือ GPSC แจ้งผ่านตลาดหลักทรัพย์ ขอเรียนให้ทราบว่า บริษัท โกลบอล รีนิวเอเบิล เพาเวอร์ จำกัด (GRP) ซึ่งอยู่เป็นบริษัทย่อยที่ ปตท. ถือหุ้นทางอ้อมร้อยละ 50 ได้จัดตั้ง บริษัท โกลบอลรีนิวเอเบิล เพาเวอร์ จีน (เซี่ยงไฮ้) จำกัด (GRP China) โดยบริษัทย่อยที่ ปตท. ถือหุ้นทางอ้อมร้อยละ 50 ส่วน GPSC บริษัทฯ ถือหุ้นร้อยละ 50 ซึ่งเสร็จแล้วปลายเดือนกุมภาพันธ์ 2566
โดย GRP ถือหุ้นร้อยละ 100 ด้วยทุนจดทะเบียน 5,340,000 หยวน หรือประมาณ 27,768,000 บาท เพื่อสนับสนุนการลงทุนและพัฒนาโครงการพลังงานหมุนเวียนในประเทศจีน โดยการจัดตั้งบริษัทดังกล่าวสอดคล้องกับกลยุทธ์การลงทุนในธุรกิจพลังงานแห่งอนาคต (Future Energy) ของกลุ่ม ปตท. เพื่อให้บรรลุเป้าหมายกำลังการผลิตไฟฟ้าจากพลังงานหมุนเวียน (Renewable Energy) ที่ 12,000 เมกะวัตต์ ภายในปี 2573
 